John Wesley

John Wesley (født  i Epworth i Lincolnshire i England, død 2. mars 1791 i London) var ordinert prest i den anglikanske kirke som brøt ut, og var den som gikk foran i grunnleggelsen av metodistkirken. 

Liv og virke
 Bakgrunn
John Wesley ble født i et prestehjem i 1700-tallets England i Epworth, 37 km nordvest for Lincoln, 15. barnet av Samuel Wesley og hans hustru Susanna Wesley (født Annesley). «John Wesley at Epworth», BBC«History of the Wesleys» , The Epworth Berlls. 

Hans ofte pedantiske og  stridslystne, høykirkelige og konservative far kom fra et anglikansk prestedynasti. Hans far og bestefar ble fordrevet fra sine menigheter på grunn av deres puritanske tilbøyeligheter.Garth lean: John Wesley – Modell einer Revolution ohne Gewalt. Brunnen-Verlag, Gießen, 1969, S. 14 f. 

Hans mor var datter av den prominente puritanske sogneprest Samuel Annesley Gun var en for sin tid usedvanlig godt utdannet kvinne, og meget from.

Anglikansk prest
Han ble presteviet i 1728. Han ble tidlig kjent som en som ledet en gruppe av studenter som av andre ble kjent som «Holy club» og «Methodists». 

Han var senere misjonær i Amerika, hvor han imidlertid følte at forkynnelsen var til liten nytte. Da han kom hjem igjen opplevde han det han kalte en personlig vekkelse. 

Metodismen vokser frem
Som en følge av dette begynte han og broren Charles Wesley en egen forkynnelse. Sammen med George Whitefield arrangerte de friluftsmøter som samlet store tilhørerskarer og førte til en stor vekkelse. I 1741 førte en dogmatisk dissens til brudd med George Whitefield; Wesley var motstander av den kalvinske læren om predestinasjonen og forkynte at Guds nåde gjaldt alle. 

I sitt liv oversatte og skrev han mange verk. Han reiste mye rundt i forbindelse med sitt forkynnelsesarbeid, og han ønsket å leve enkelt. Han gjorde seg for øvrig bemerket for å forkynne om avhold fra alkohol. 

Brødrene Wesley vant mange tilhengere og de dannet flere organiserte enheter. Selv var John opprinnelig motstander av at tilhengerne skulle forlate den anglikanske kirke. Men allikevel gjorde de med tiden det, og Wesley selv tok flere avgjørende skritt da han i 1784 foretok ordinasjoner og fikk metodistsamfunnet juridisk anerkjent.

 Referanser 

Kategori:Kristne predikanter
Kategori:Engelske anglikanske prester
Kategori:Britiske salmediktere
Kategori:Stiftere av kristne trosretninger
Kategori:Britiske misjonærer
Kategori:Metodistiske misjonærer
Kategori:Misjonærer i USA
Kategori:Metodistiske teologer
Kategori:Engelske metodistiske prester
Kategori:Personer fra distriktet North Lincolnshire
Kategori:Fødsler i 1703
Kategori:Dødsfall i 1791
Kategori:Engelske dagboksforfattere